प्रकाश सिंह बादल थे मुख्य टारगेट: आईजी प्रशांत कुमार ने बताया कि कमालपुर चेक पोस्ट से लूटे गए हथियारों का प्रयोग पंजाब के पूर्व मुख्यमंत्री प्रकाश सिंह बादल की होने वाली रैली में हमला कर अफरातफरी का माहौल पैदा करने व किसी राजनेता या बादल को निशाना बनाकर उनकी हत्या करने में होना था क्योंकि प्रकाश सिंह बादल खालिस्तान समर्थकों का विरोध करते आ रहे हैं। उन्होंने बताया कि मुठभेड में घायल बदमाश गुरुजेन्ट उर्फ जिंटा व अमरीत उर्फ अमृत ने बताया कि जर्मन के पास काफी मात्रा में असलाह है जो पंजाब के रोपड के एक गांव में छिपाकर रखे गए हैं, जिनका प्रयोग विशेषकर बादल व उनकी रैलियों में करने का था। उन्होंने बताया कि फरार दो अन्य बदमाशों जर्मन पुत्र कुलवंत व करमा पुत्र अजीत सिंह निवासीगण अजीजपुर थाना झिंझाना की तलाश में दबिश दी जा रही है। मेरठ आईजी प्रशांत कुमार ने टीम को पचास हजार रुपये का ईनाम देने की भी घोषणा की।